ຍານອະວະກາດ ລຳໃໝ່ ຂອງອົງການນາຊາ ປະເຊີນ ກັບການທົດສອບບິນ ທີ່ສຳຄັນ ໃນວັນພະຫັດ ມື້ນີ້
ຍານອະວະກາດ ທີ່ບໍ່ມີຄົນຂັບຂີ່ໄປນຳ ກຳນົດຈະສົ່ງຂຶ້ນ ຈາກບໍລິເວນສົ່ງຍານ ທີ່ Cape Canaveral ລັດຟລໍຣິດາ ພາກຕາເວັນອອກສຽງໃຕ້ ຂອງສະຫະລັດ.
ໝົດທຸກລະບົບ  ສຳລັບການສົ່ງຍານອະວະກາດ ລຳໃໝ່ຂອງອົງການນາຊາສະຫະລັດໃນວັນພະຫັດມື້ນີ້ ຊຶ່ງໃນ ຂັ້ນຕໍ່ໄປນັ້ນຈະສົ່ງພວກນັກອະວະກາດໄປນອກຂອບວົງໂຄ ຈອນຂອງໂລກໃນທົດສະວັດໜ້າ ການທົດລອງຖ້ຽວບິນຍານອະວະກາດ Orion ກຳນົດຈະເລີ້ມ ຂຶ້ນໃນເຊົ້າວັນພະຫັດມື້ນີ້ ເວລາ 7 ໂມງ 05 ນາທີຕອນເຊົ້າ ຕາມເວລາໃນທ້ອງຖິ່ນ ກົງກັນກັບເວລາ 12:05 ຕອນບ່າຍ ຕາມເວລາມາດຕະຖານສາກົນ ເວລາຍານອະວະການລຳນີ້ ທະຍານຂຶ້ນຈາກບໍລິເວນສົ່ງຍານທີ່ Cape Canaveral ທີ່ ລັດຟລໍຣິດາ ໃນພາກຕາເວັນອອກສຽງໃຕ້ຂອງສະຫະລັດ ຍານອະວະກາດທີ່ບໍ່ຄົນຂັບຂີ່ໄປນຳລຳນີ້ ກຳນົດຈະທຳການໂຄຈອນອ້ອມໂລກ 2 ຮອບ ໃນຄວາມສູງເກືອບ 5800 ຫຼັກກິໂລແມັດ ຊຶ່ງເປັນໄລຍະທີ່ສູງກວ່າ 14 ເທົ່າຂອງສະຖານີອະວະກາດລະຫວ່າງຊາດ ຫຼັງຈາກບິນຂຶ້ນສູ່ອະວະກາດເປັນເວລາ 4 ຊົ່ວໂມງແລ້ວ ຍານ Orion ຈະກັບຄືນເຂົ້າສູ່ ວົງໂຄຈອນຂອງໂລກໃນຄວາມໄວ 32 ພັນຫຼັກກິໂລແມັດຕໍ່ຊົ່ວໂມງ ກ່ອນຈະລົງສູ່ມະຫາສະມຸດປາຊີຟິກ ນອກແຄມຝັ່ງ ເມືອງ Baja ລັດ California ນັ້ນ Dr Ellen Ochoa, NASA's Johnson Space Center Director: